دبامیانو ولایت د افغانی سرې میاشتې نماینده ګۍ ریاست کې د سره صلیب او سرې میاشتې غورځنک نړیواله ورځ د یوې غونډې په ترڅ کې ولمانځل شوه. نن یکشنبه د روان ۱۴۴۴ سپوږمیز کال د شوال میاشتې ۲۴ مه چې د ۱۴۰۲ لمریز کال د غویی میاشتې له ۲۴ مې نېټې سره سمون لری دبامیانو ولایت د افغانی سرې میاشتې نماینده ګۍ ریاست کې د سره صلیب او سرې میاشتې غورځنک نړیواله ورځ د یوې غونډې په ترڅ کې ولمانځل شوه.غونډه دماسپښین په دوه بجو پیل شوه چې د بامیانو ولایت د یوشمیر دولتی ادارو کارمندانو، دولایت مقام استازی او د بامیانو د سرې میاشتې ریاست کارکوونکو اورضاکارانو ګډون درلود. غونډه د قاری صاحب نقیب الله"صابر" لخوا د قرآن کریم په مبارکو آیتونو په تلاوت سره پیل شوه. ورپسی دبامیانو ولایت دافغانی سرې میاشتې نماینده ګۍ ریاست مدیر اداری سید مهدی"مهدوی" لخوا دغونډی ګډون والو ته دښه راغلاست ترڅنک د افغانی سرې میاشتې ټولنې په بشری خدمتونو اوفعالیتو نو په اړه خبرې وکړی او نوموړی دبامیانو دنماینده ګۍ له یو کال راهیسې د ولایت او ولسوالیو په کچه د بشری کړنو او د بیوزلو کورنیو د لاسنیوی په اړه دغونډی له ګډون والو سره معلومات شریک کړل ، چې ورپسې دولایت نماینده ښاغلی عبدالسلام"یارزوی" د مې د اتمې په اړه د رٸیس الوزرا ښاغلی الحاج ملا محمد حسن اخند را استول شوی حمایوی پیغام ولوست ، وروسته بیا دکار او ټولنیزو چارو ریاست استازی ښاغلی سکندر"عمری" درضاکارانو شتون او اهمیت په ټولنه کې خبری وکړی او همدا راز د افغانی سرې میاشتی له بشری کړنو څخه یی خوښی څرګنده کړه ، لدی وروسته دبامیانو دنماینده ګۍ دروغتیایی ثابت کلینیک آمر ښاغلی داکتر الله محمد"قاسمی"دثابت کلینیک او ګرځنده روغتایی ټیم دتیر کال فعالیتونه دغونډی له ګډون والو سره شریک کړل. چی ورپسی د نشراتو مدیر ښاغلی محمدالله "حیدری" له لوری د سره صلیب او سرې میاشتې غورځنګ د نړیوالې ورځې په اړه د افغانی سرې میاشتې ټولنې د عمومی رٸیس محترم مولوی مطیع الحق"خالص" صاحب پیغام ولوست ، او غونډه دبامیانو دنماینده ګۍ د دعوت ارشاد مدیر مولوی عبدالحنان "مدنی" د اختتامیې دوعا په لوستلو سره پای ته ورسېده. دبامیانو ولایت دافغانی سرې میاشتې نماینده ګۍ ریاست دنشراتو مدیریت.